== Uddannelse og karriere ==
Han var født 4. september 1798 og søn af den [[Norge|norskfødte]] [[kammerråd]], landinspektør Iver Unsgaard (d. 1818) og Bertha f. Lange (død 1847, 84 år gammel). Sin skoleundervisning fik Unsgaard først i [[HF-Centret Efterslægten|Efterslægtselskabets Skole]], senere, da han bestemtes til at studere, i [[Metropolitanskolen]]. Fra denne dimitteredes han til [[Københavns Universitet|Universitetet]] [[1817]]. I [[1820]] bestod han den juridiske embedseksamens teoretiske, i [[1821]] dens praktiske prøve. Unsgaards embedsbane gik gennem [[Rentekammeret]]. Efter allerede som juridisk student at have fået adgang til dette som [[volontær]] udnævntes han [[1822]] til [[kopist]], [[1826]] til [[fuldmægtig]] i Rentekammerets [[Danske Kancelli]] og nåede allerede i [[Frederik VI]]'s regeringstid højere stillinger i dette, [[1831]] som kammersekretær, [[1835]] tillige som [[kommitteret]]. Ved slutningen af [[1840]], omtrent et år efter [[Christian VIII]]'s tronbestigelse, udnævntes Unsgaard til [[deputeret]] i Rentekammeret og chef for dettes første sektion. Fra Rentekammeret, hvor unsgård således havde nået en af de højeste stillinger, afgik han, efter tronskiftet, i september [[1848]], da han udnævntes til stiftamtmand for [[Fyens Stift]] og [[amtmand]] i [[Odense Amt]]. I denne stilling forblev han til juni [[1856]], da han kaldtes til minister.
Politik Ledelse Foreninger Ledere